Νέα Κερδύλια Σερρών

Τα **Νέα Κερδύλια** ή **Νέα Κερδύλλια** είναι οικισμός και κοινότητα του Δήμου Αμφίπολης της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκονται δυτικά των εκβολών του ποταμού Στρυμόνα, στην παράκτια περιοχή του Στρυμονικού κόλπου, απέχοντας 50 χλμ. από τη Νιγρίτα και 70 χλμ. από τις Σέρρες. Ο πληθυσμός του χωριού σύμφωνα με την ελληνική απογραφή του 2021 είναι 447 κάτοικοι. 
μικρογραφία|Ο Ιερός Ναός Αγίων Αναργύρων στα Νέα Κερδύλια

## Κοινότητα
Η κοινότητα Νέων Κερδυλίων συστάθηκε το 1950, με τη συγχώνευση των κοινοτήτων Κερδυλλίου και Άνω Κερδυλλίου.****** Στον οικισμό εντάχθηκαν σταδιακά οι οικισμοί Ακτή Νέων Κερδυλίων, Λογκάρι, Συκιά, Λιμάνι και Μαρμάρινα Σπίτια. Η κοινότητα διατηρήθηκε έτσι μέχρι το 1997, οπότε με την εφαρμογή του σχεδίου Καποδίστριας εντάχθηκε ως Τοπική Κοινότητα στον Δήμο Αμφίπολης.

Η έκταση της κοινότητας είναι 58 τετραγωνικά χιλιόμετρα.

### Πληθυσμός και οικισμοί

## Ιστορία
### Αρχαιότητα
*Κύριο λήμμα: [[Αρχαία Άργιλος]]*

Κοντά στα σημερινά Κερδύλια βρισκόταν η αρχαία πόλη *Άργιλος*. Η Αρχαία Άργιλος αποτελούσε μια πολιτεία που ιδρύθηκε το 655 π.X. για να ελέγχει τις πλούσιες σε πρώτες ύλες εκβολές του ποταμού Στρυμόνα και αποτελούσε αποικία των Ανδρίων. Ο έλεγχος της εισόδου της κοιλάδας του Στρυμόνα ήταν σημαντικός διότι η περιοχή ήταν πλούσια σε αγροτικά προϊόντα, ξυλεία και μεταλλεύματα. Για την περιοχή αυτή έδειξαν αργότερα ενδιαφέρον οι Θάσιοι, με την ίδρυση της Ηιόνος στα παράλια του Στρυμονικού κόλπου.

Ανάμεσα στα παλιά χωριά Άνω Κερδύλιο και Κάτω Κερδύλιο, στη θέση «Γκραντίστος», είχαν εντοπιστεί παλιότερα ίχνη αρχαίου οικισμού, ο οποίος ταυτίζεται με το αρχαίο *Κερδύλιο* που αναφέρει ο Θουκυδίδης.

### Νεότερη ιστορία - Σφαγή των Κερδυλίων
Η Σφαγή στα Άνω και Κάτω Κερδύλια (*Ολοκαύτωμα των Κερδυλίων* ή *Σφαγή των Κερδυλίων*) αποτελεί μια από τις πιο γνωστές ανθρώπινες τραγωδίες κατά τη διάρκεια της Κατοχής στην Ελλάδα και μια από τις πρώτες πανευρωπαϊκά, καθώς περισσότεροι από 200 άμαχοι κάτοικοι των Άνω Κερδυλίου και Κάτω Κερδυλίου εκτελέστηκαν από στρατιώτες της γερμανικής Βέρμαχτ στις 17 Οκτωβρίου 1941, ως αντίποινα για τη δράση ανταρτών στην περιοχή.

Ο τελευταίος επιζών του ολοκαυτώματος των Κερδυλίων, Παναγιώτης Τσάγκας (1927-2022), έφυγε από την ζωή σε ηλικία 95 ετών στις 10 Φεβρουαρίου 2022.

## Προσωπικότητες
; Γεννήθηκαν στα Νέα Κερδύλια
* Δημήτριος Χούπης, Έλληνας στρατηγός

; Κατάγονται από τα Νέα Κερδύλια
* Δήμητρα Καραπέτσα (2000), Ελληνίδα ποδοσφαιρίστρια της Εθνικής Ελλάδος γυναικών

## Εικόνες

Αρχείο:ΙΕΡΟΣ ΝΑΟΣ ΑΓΙΩΝ ΑΝΑΡΓΥΡΩΝ ΝΕΩΝ ΚΕΡΔΥΛΛΙΩΝ.jpg|Ιερός Ναός Αγίων Αναργύρων Νέων Κερδυλίων.
Αρχείο:ΜΕΤΑΒΥΖΑΝΤΙΝΟΣ Ι.Ν ΑΓΙΩΝ ΑΝΑΡΓΥΡΩΝ ΠΑΛΑΙΩΝ ΚΑΤΩ ΚΕΡΔΥΛΛΙΩΝ.jpg|Μεταβυζαντινός Ναός Αγίων Αναργύρων στο Κάτω Κερδύλιο.
Αρχείο:Memorial.Ano.And.Kato.Kerdyllia.Cross.jpg|Το κύριο μνημείο των εκτελεσθέντων στο Άνω και Κάτω Κερδύλιο.
Αρχείο:Memorial.Ano.And.Kato.Kerdyllia.jpg|Το κύριο μνημείο των εκτελεσθέντων στο Άνω και Κάτω Κερδύλιο. 
Αρχείο:Ruins.Ano.Kerdyllia.jpg|Ερείπια στον εγκαταλελειμμένο οικισμό Άνω Κερδύλιο.
Αρχείο:Memorial.Kato.Kerdylia.jpg|Μνημείο στο Κάτω Κερδύλιο. Σε αυτό το σημείο εκτελέστηκαν οι κάτοικοι του Κάτω Κερδυλίου.
Αρχείο:Memorial.Ano.Kerdylia.jpg|Μνημείο στο Άνω Κερδύλιο. Σε αυτό το σημείο εκτελέστηκαν οι κάτοικοι του Άνω Κερδυλίου.


## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Κατηγορία:Μαρτυρικά χωριά και πόλεις της Ελλάδας